Ehdotus neuvoston asetus yhteisön rahoitustuesta Irlannin kansainväliselle rahastolle (2003-2004) /* KOM/2002/0472 lopull. - CNS 2002/0210 */



Virallinen lehti nro 331 E , 31/12/2002 s. 0177 - 0180



Ehdotus NEUVOSTON ASETUS yhteisön rahoitustuesta Irlannin kansainväliselle rahastolle (2003-2004) (komission esittämä) PERUSTELUT Irlannin kansainvälinen rahasto perustettiin vuonna 1986 Ison-Britannian ja Irlannin välillä 15 päivänä marraskuuta 1985 tehdyn sopimuksen 10 artiklan a kohdan täytäntöönpanoa varten. Kyseisen kohdan mukaan molemmat hallitukset tekevät yhteistyötä edistääkseen taloudellista ja sosiaalista kehitystä Irlannin molemmissa osissa niillä alueilla, jotka ovat eniten kärsineet viime vuosien epävakaiden olojen seurauksista, sekä harkitsevat mahdollisuutta kansainvälisen tuen takaamiseksi tälle työlle. Rahaston tavoitteet ovat taloudellisen ja sosiaalisen kehityksen edistäminen sekä tasavaltalaisten ja unionistien välisten yhteyksien, vuoropuhelun ja sovinnon rohkaiseminen kaikkialla Irlannissa [1]. [1] Ison-Britannian ja Pohjois-Irlannin yhdistyneen kuningaskunnan sekä Irlannin hallitusten välinen sopimus, tehty 18. syyskuuta 1986 (sellaisena kuin se on viimeksi muutettuna 10. lokakuuta 2000); UK Treaty Series N°58 (1987) Cm 266 / Republic of Ireland N°1 (1986) Cmnd 9908 Yhdysvaltojen ja muiden maiden alkuun antaman rahoitustuen jälkeen Euroopan yhteisö, joka pitää rahaston tavoitteita omien tavoitteidensa mukaisina, halusi antaa käytännön tukea aloitteelle. Se on osallistunut rahastoon vuodesta 1989. EY:n rahoitus on 34 prosenttia rahastolle vuosittain osoitetuista varoista ja 38 prosenttia tähän mennessä myönnetyistä kumuloiduista varoista. Komissiota on vuoden 1989 alusta edustanut tarkkailija rahaston hallintoneuvoston kokouksissa. Poliittinen tilanne alueella on muuttunut vuosien kuluessa: vuonna 1994 tärkeimmät puolisotilaalliset joukot julistivat tulitaukoja, huhtikuussa 1998 Belfastin "pitkäperjantain-sopimuksessa sovittiin rauhanprosessin poliittisesta ratkaisusta, johon kuului vallan siirtäminen vuoden 1999 lopussa perustetuille Pohjois-Irlannin maakuntahallitukselle ja täytäntöönpanokomitealle. Kahden pääyhteisön välillä esiintyy kuitenkin edelleen väkivaltaa ja jakautumista, ja useat viivytykset vallan siirtämisessä näille elimille ovat osoitus alueen rauhanprosessia koskevista uhkista ja epävarmuudesta. Tätä taustaa vasten rauhaa ja sovintoa ruohonjuuritasolla edistävä taloudellinen ja sosiaalinen kehitys onkin pitkän aikavälin prosessi. Tähän tavoitteeseen pääsyä edistävänä välineenä rahasto täydentää toimia, joita toteutetaan Pohjois-Irlannin ja Irlannin rajakreivikuntien rauhaa ja sovintoa koskevissa EU:n ohjelmissa (Peace I vuosina 1995-1999 ja Peace II vuosina 2000-2004). Nykyisen rahoituskierroksen yhteydessä [2] Euroopan komissio esitti budjettivallan käyttäjälle äskettäin arvion rahaston toiminnasta [3]. Arvioinnissa tunnustetaan, että rahaston toimet ovat olleet hyvin arvokkaita ja positiivisia rauhan ja sovinnon kannalta alueella, joten ne ovat vastanneet tavoitteita. Kertomuksessa todettiin, että siinä esitettyjen huomioiden perusteella rahoitusta olisi komission mielestä jatkettava vuoden 2002 jälkeen, ja tämä olisi otettava huomioon joko neuvoston tulevassa asetuksessa EU:n rahoitusosuudesta rahastoon tai muiden soveltuvien komission ja rahaston välisten yhteistyönmuotojen välityksellä. [2] Neuvoston asetus (EY) N:o 214/2000, 24.1.2000, EYVL L 24, s.7 [3] KOM(2001) 548 lopullinen, 1.10.2001 Edellä olevan arvion perusteella ehdotetaan, että komissio hyväksyy seuraavan ehdotuksen EY:n rahoitusosuuksia Irlannin kansainväliseen rahastoon koskevaksi neuvoston asetukseksi, jossa - jatketaan kahden vuoden ajan EU:n 15 miljoonan euron vuotuista rahoitustukea rahastolle. Ehdotettu uusi kausi päättyy näin vuonna 2004, mikä on myös Peace II -ohjelman päättymisvuosi; - otetaan huomioon komission kertomuksessa esitetyt huomiot, jotka koskevat erityisesti tavoitteiden yhteisvaikutuksen ja koordinoinnin lisäämistä rakennerahastojen tukitoimien ja etenkin Peace-ohjelman kanssa. 2002/0210 (CNS) Ehdotus NEUVOSTON ASETUS yhteisön rahoitustuesta Irlannin kansainväliselle rahastolle (2003-2004) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen [4], [4] EYVL C [...], [...], s. [...] ottaa huomioon Euroopan parlamentin lausunnon [5], [5] EYVL C [...], [...], s. [...] sekä katsoo seuraavaa: (1) Irlannin kansainvälinen rahasto, jäljempänä 'rahasto', perustettiin vuonna 1986 syyskuun 18 päivänä tehdyllä Irlannin sekä Ison-Britannian ja Pohjois-Irlannin yhdistyneen kuningaskunnan hallitusten välisellä sopimuksella Irlannin kansainvälisestä rahastosta [6], jäljempänä 'sopimus', taloudellisen ja sosiaalisen kehityksen edistämiseksi sekä tasavaltalaisten ja unionistien yhteyksien, vuoropuhelun ja sovinnon lisäämiseksi kaikkialla Irlannissa. Tavoitteena oli panna täytäntöön yksi Ison-Britannian ja Irlannin välillä 15 päivänä marraskuuta 1985 tehdyssä sopimuksessa asetetuista tavoitteista. [6] UK Treaty Series N°58 (1987) Cm 266 / Republic of Ireland N°1 (1986) Cmnd 9908 (2) Yhteisön talousarviosta osoitettiin vuodesta 1989 vuoteen 1995 vuosittain 15 miljoonaa ecua tukemaan sellaisia rahaston hankkeita, joilla on todellista lisävaikutusta asianomaisiin alueisiin. (3) Yhteisön rahoitustuesta Irlannin kansainväliselle rahastolle 31 päivänä lokakuuta 1994 annetun neuvoston asetuksen (EY) N:o 2687/94 [7] mukaisesti varainhoitovuosina 1995, 1996 ja 1997 yhteisön talousarviosta sidottiin rahastoon kunakin vuonna 20 miljoonaa ecua. [7] EYVL L 286, 5.11.1994, s. 5 (4) Yhteisön rahoitustuesta Irlannin kansainväliselle rahastolle 15 päivänä joulukuuta 1997 annetun neuvoston asetuksen (EY) N:o 2614/97 [8] mukaisesti varainhoitovuosina 1998 ja 1999 yhteisön talousarviosta sidottiin rahastoon kumpanakin vuonna 17 miljoonaa ecua. [8] EYVL L 353, 24.12.1997, s. 5 (5) Yhteisön rahoitustuesta Irlannin kansainväliselle rahastolle 24 päivänä tammikuuta 2000 annetun neuvoston asetuksen (EY) N:o 214/2000 [9] mukaisesti varainhoitovuosina 2000, 2001 ja 2002 yhteisön talousarviosta sidottiin rahastoon kunakin vuonna 15 miljoonaa euroa. [9] EYVL L 24, 29.1.2000, s. 7 (6) Neuvoston asetuksen (EY) N:o 214/2000 5 artiklan mukaisesti tehdyistä arvioinneista käy ilmi, että rahaston toimien tukemista on jatkettava, ja pyrittävä samalla tavoitteita koskevan yhteisvaikutuksen ja koordinoinnin lisäämiseen rakennerahastojen tukitoimien ja etenkin Pohjois-Irlannin ja Irlannin rajakreivikuntien väliseen rauhaan ja sovintoon tähtäävän erityisohjelman, jäljempänä 'Peace-ohjelman', kanssa. (7) Neuvoston asetuksen (EY) N:o 214/2000 voimassaolo päättyy 31 päivänä joulukuuta 2002. (8) Rauhanprosessi Pohjois-Irlannissa edellyttää yhteisön tuen jatkumista kyseisen päivämäärän jälkeen. (9) Eurooppa-neuvosto päätti 24 ja 25 päivänä maaliskuuta 1999 Berliinissä järjestetyssä kokouksessa, että Peace-ohjelmaa jatketaan vielä viiden vuoden ajan vuodesta 2000 vuoteen 2004 niin, että yhteisön kokonaisrahoitus on 500 miljoonaa euroa. (10) Yhteisön rahoitustuki rahastolle olisi toteutettava rahoitusosuuksina vuosina 2003 ja 2004, jolloin se päättyy samaan aikaan kuin Peace-ohjelma. (11) Yhteisön rahoitustukea jaettaessa rahastossa olisi asetettava etusijalle eri alueiden rajat ylittävät ja yhteiskuntaryhmien väliset hankkeet, jotka täydentävät Peace-ohjelmasta kaudella 2000-2004 rahoitettavia toimia. (12) Sopimuksen mukaan kaikki rahastoa rahoittavat osallistuvat tarkkailijana Irlannin kansainvälisen rahaston hallintoneuvoston kokouksiin. (13) On oleellista varmistaa, että rahastosta rahoitettavat toimet ja yhteisön rakennerahastoista rahoitettavat, perustamissopimuksen 159 artiklassa säädetyt toimet ja etenkin Peace-ohjelma koordinoidaan asianmukaisesti. (14) Rahaston tukea voidaan pitää tehokkaana vain siinä tapauksessa, että se johtaa kestävään taloudelliseen kehitykseen ja sosiaalisiin parannuksiin, eikä sitä käytetä muun julkisen tai yksityisen rahoituksen korvikkeena. (15) Arviointikertomus, jossa tarkastellaan rahaston toiminnan tuloksia ja tarvetta yhteisön tuen jatkamiselle, olisi laadittava ennen 1 päivää huhtikuuta 2004. (16) Tähän asetukseen sisältyy talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen 33 kohdan mukainen rahoitusohje koko ohjelman keston ajaksi, tämän kuitenkaan vaikuttamatta perustamissopimuksen mukaiseen budjettivallan käyttäjän toimivaltaan. Yhteisön rahoitustuen rahastolle pitäisi nykyarvona ilmaistuna olla 15 miljoonaa euroa sekä vuonna 2003 että vuonna 2004. (17) Tällä tuella vahvistetaan edelleen jäsenvaltioiden ja niiden kansojen keskinäistä yhteisvastuullisuutta. (18) Perustamissopimuksessa ei ole tämän asetuksen antamiseksi tarvittavista valtuuksista muita määräyksiä kuin 308 artikla, ON ANTANUT TÄMÄN ASETUKSEN: 1 artikla Jollei vuosittaisesta talousarviomenettelystä muuta johdu, Irlannin kansainväliselle rahastolle, jäljempänä 'rahastolle', annetaan vuosina 2003 ja 2004 vuotuinen 15 miljoonan euron rahoitustuki, joten kokonaistuki näinä vuosina on yhteensä 30 miljoonaa euroa, talousarviota koskevasta kurinalaisuudesta ja talousmenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [10] 34 kohdan toisen alakohdan mukaisesti. [10] EYVL C 172, 18.6.1999 s. 1 2 artikla Rahaston on käytettävä rahoitustuki Irlannin kansainvälisestä rahastosta 18 päivänä syyskuuta 1986 tehdyn Irlannin sekä Ison-Britannian ja Pohjois-Irlannin yhdistyneen kuningaskunnan hallitusten välisen sopimuksen, jäljempänä 'sopimuksen', jolla rahasto perustettiin, mukaisesti siten, että etusijalle asetetaan eri alueiden rajat ylittävät ja yhteiskuntaryhmien väliset hankkeet, jotka täydentävät rakennerahastoista rahoitettavia tukitoimia ja etenkin Pohjois-Irlannin ja Irlannin rajakreivikuntien väliseen rauhaan ja sovintoon tähtäävässä erityisohjelmassa, jäljempänä 'Peace-ohjelmassa', rahoitettavia toimia. Rahoitustukea on käytettävä niin, että sillä pyritään kestävään taloudelliseen kehitykseen ja sosiaalisiin parannuksiin kyseisillä alueilla. Sitä ei saa käyttää muiden julkisten tai yksityisten menojen korvikkeena. 3 artikla Komissio edustaa yhteisöä tarkkailijana Irlannin kansainvälisen rahaston hallintoneuvoston, jäljempänä 'hallintoneuvoston', kokouksissa. Rahaston edustaja osallistuu tarkkailijana Peace-ohjelman seurantakomitean ja tarpeen mukaan muita rakennerahastotoimia koskeviin kokouksiin. 4 artikla Komissio edistää koordinointia kaikilla tasoilla rahaston hallintoneuvoston ja asiamiesten sekä kyseisten rakennerahastojen tukitoimien hallintoelinten ja etenkin Peace-ohjelman välillä. 5 artikla Komissio päättää yhdessä rahaston hallintoneuvoston kanssa sopivista julkaisu- ja tiedotustavoista, joilla yhteisön rahoitus rahastosta rahoitetuille hankkeille tehdään tunnetuksi. 6 artikla Komissio esittää 31 päivään maaliskuuta 2004 mennessä budjettivallan käyttäjälle kertomuksen, jossa arvioidaan rahaston toimien tuloksia ja tarvetta rahoitustuen jatkamiseen vuoden 2004 jälkeen Pohjois-Irlannin rauhankehitys huomioon ottaen. Kertomukseen sisältyy muun muassa a) tiedot rahaston toiminnasta, b) luettelo hankkeista, joille tukea on myönnetty, c) arvio rahaston toimien luonteesta ja vaikutuksesta erityisesti suhteessa sen tavoitteisiin ja 2 ja 8 artiklassa vahvistettuihin perusteisiin, d) arvio rahaston toteuttamista toimista yhteistyön ja koordinoinnin varmistamiseksi rakennerahastojen tukitoimien kanssa ottaen erityisesti huomioon 3, 4 ja 5 artiklan mukaiset velvoitteet, e) liite, jossa vahvistetaan komission 7 artiklassa tarkoitetun sitoumuksen perusteella tekemien varmennusten ja tarkastusten tulokset. 7 artikla Komissio vastaa tuen hallinnoinnista. Jollei rahaston rahoitustarpeen arvioinnista, jonka komissio tekee rahaston käteistaseen perusteella kunkin maksun maksuajankohtana, muuta johdu, vuosittainen tuki maksetaan erissä seuraavasti: a) ensimmäinen 40 prosentin suuruinen ennakko maksetaan, kun komissio on saanut rahaston hallintoneuvoston puheenjohtajan allekirjoittaman sitoumuksen, jonka mukaan rahasto noudattaa tuen myöntämiseen tämän asetuksen mukaisesti liitettyjä edellytyksiä; b) toinen 40 prosentin suuruinen ennakko maksetaan tästä kuuden kuukauden kuluttua; c) loput 20 prosenttia maksetaan kun komissio on vastaanottanut ja hyväksynyt rahaston vuosittaisen toimintakertomuksen ja kyseisen tilikauden tarkastetun tilinpäätöksen. Jos jonkin erän maksu ei toisessa alakohdassa tarkoitetun arvioinnin päätelmien mukaan ole perusteltua, kun otetaan huomioon rahaston rahoitustarve tuona nimenomaisena päivänä, kyseinen maksu jätetään maksamatta siihen asti, kun komissio toteaa sen rahaston toimittamien uusien tietojen perusteella olevan perusteltu. 8 artikla Edellä 1 artiklassa tarkoitetun rahoitustuen edellytyksenä on, että rahastosta voidaan maksaa tuki toimille, jotka saavat tai tulevat saamaan rakennerahastotukea, ainoastaan, jos toimen kokonaisrahoitus on enintään 75 prosenttia toimen tukikelpoisista kokonaiskustannuksista sen jälkeen kun kansainvälisen rahaston 40 prosentin rahoitusosuuteen on lisätty rakennerahastotuen osuus. 9 artikla Tämä asetus tulee voimaan 1 päivänä tammikuuta 2003. Sen voimassaolo päättyy 31 päivänä joulukuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. Toimenpiteen nimi YHTEISÖN RAHOITUSTUKI IRLANNIN KANSAINVÄLISELLE RAHASTOLLE (2003-2004) 2. BUDJETTIKOHTA/-KOHDAT B2-604 3. Oikeusperusta Perustamissopimuksen 308 artikla 4. Toimenpiteen kuvaus 4.1 Yleistavoite Rohkaista yhteyksiä, vuoropuhelua ja sovinnontekoa tasavaltalaisten ja unionistien välillä koko Irlannissa edistämällä molempien yhteiskuntaryhmien taloudellista ja sosiaalista kehitystä. 4.2 Toimenpiteen kesto ja sen uusimista koskevat yksityiskohtaiset säännöt 2003, 2004 5. Menojen ja tulojen luokitus 5.1 Pakolliset/ei-pakolliset menot 5.2 Jaksotetut/jaksottamattomat määrärahat 6. meno- tai tulolaji - yhteisrahoitus julkisen tai yksityisen sektorin muiden tulolähteiden kanssa 7. rahoitusvaikutukset 7.1 Määrärahojen aikataulu 7.2 Ehdotetun uuden toimenpiteen aikataulu Maksusitoumusmäärärahat ja maksumäärärahat miljoonina euroina (nykyisin hinnoin) >TAULUKON PAIKKA> 8. Petostenvastaiset toimenpiteet Komissio on edustettuna rahaston hallintoneuvostossa ja lopullinen rahoitustuki maksetaan vasta sen jälkeen, kun rahaston vuosikertomus ja tarkastetut tilit on vastaanotettu ja hyväksytty. Lisäksi rahastotoimia valvovat aluepolitiikan pääosaston tilintarkastus- ja valvontayksiköt. 9. Kustannustehokkuusanalyysi 9.1 Määrälliset erityistavoitteet ja kohderyhmä - Tavoitteet: taloudellisen ja sosiaalisen kehityksen edistäminen sekä tasavaltalaisten ja unionistien välisten yhteyksien, vuoropuhelun ja sovinnon rohkaiseminen kaikkialla Irlannissa. - Rahasto toimii pääasiassa Pohjois-Irlannissa ja Irlannin rajaseutualueilla, ja sen toimet kohdistetaan tiettyihin epäedullisessa asemassa oleviin alueisiin. - Yksityiskohtainen selvitys rahaston toiminnasta on komission kertomuksessa SEC(2001)1579 ja asiakirjassa KOM(2001)548 (1.10.2001). 9.2 Toimenpiteen perustelut - Koska rahaston tavoitteet vastaavat Euroopan yhteisön tavoitteita, yhteisö on antanut rahastolle käytännön tukea (15 miljoonaa euroa vuosittain vuodesta 1989, 20 miljoonaa euroa vuosina 1995, 1996 ja 1997, 17 miljoonaa euroa vuosina 1998 ja 1999 ja 15 miljoonaa euroa vuosina 2000, 2001 ja 2002). Tuen jatkaminen vielä kahden vuoden ajan on selkeä osoitus siitä, että EU tukee rauhanprosessia Pohjois-Irlannissa. 9.3 Toimenpiteen seuranta ja arviointi - Komissio seuraa rahaston toimintaa siten, että rahaston hallintoneuvostossa on jatkuvasti läsnä komission tarkkailija. Komissiolle ilmoitetaan kaikista rahaston ehdottamista päätöksistä ennen kuin ne saatetaan hallintoneuvoston käsiteltäviksi. Lisäksi rahastotoimia valvovat aluepolitiikan pääosaston tilintarkastus- ja valvontayksiköt. 10. Hallintomenot (talousarvion pääluokka III, osa A) ei viitettä